राज्यपाल आज आएंगे नाथद्वारा करेंगे श्रीनाथजी के दर्शन
नाथद्वारा| राज्यपालकल्याण सिंह आज श्रीजी के दर्शन करेंगे। वह सुबह उदयपुर से रवाना होकर दोपहर हल्दीघाटी पहुंचेंगे। इसके बाद कार से नाथद्वारा आएंगे। न्यू कॉटेज में कुछ देर विश्राम के बाद वे श्रीजी प्रभु की उत्थापन झांकी के दर्शन करेंगे। राज्यपाल केे दौरे से पहले शुक्रवार को अधिकारियों ने राज्यपाल के आमगन को लेकर व्यवस्थाएं देखीं और वाहनों के काफिले का रूट, दर्शन व्यवस्था का ट्राॅयल भी लिया। एडीएम बृजमोहन बैरवा, एसडीएम इन्दाराम मेघवंशी, डिप्टी कानसिंह भाटी ने दोपहर को बस स्टैंड से न्यू कॉटेज और मंदिर जाने तक के मार्ग पर सुरक्षा सहित अन्य व्यवस्थाएं देखीं।
मिनट टू मिनट कार्यक्रम:
राज्यपालकल्याणसिंह एक दिवसीय दौरे पर सुबह उदयपुर से सड़क मार्ग द्वारा मध्याह्न 12.45 बजे ऐतिहासिक हल्दीघाटी पहुचेंगे। एडीएम बृजमोहन बैरवा ने बताया कि राज्यपाल हल्दीघाटी का अवलोकन करेंगे। इसके बाद दोपहर 1.30 बजे नाथद्वारा पहुंचेंगे। फिर सायं 3.30 बजे प्रभु श्रीनाथजी के दर्शन कर 4.15 बजे कांकरोली हवाई पट्टी पहुंचकर स्टेट प्लेन से जयपुर प्रस्थान कर जाएंगे।
भिखारियों को हटाने के निर्देश:
अधिकारियोंने शुक्रवार को दौरा कर राज्यपाल के मार्ग पर भिखारियों, फेरी वालों, आवारा पशुओं को हटाने के निर्देश दिए हैं। न्यू कॉटेज के बाहर, गांधी रोड, माणक चौक, चौपाटी, मंदिर मार्ग सहित बस स्टैंड से मंदिर तक की सड़क को यातायात जाम से फ्री रखने के निर्देश स्थानीय अधिकारियों को दिए गए हैं।
सुरक्षा व्यवस्था रहेगी चाक चौबंद
राज्यपालके दौरे को लेकर शहर के वीआईपी कॉटेज न्यू कॉटेज तथा मंदिर जाने के मार्ग मंदिर में सुरक्षा व्यवस्था चाक-चौबंद रहेगी। पुलिस के स्पेशल विंग के जवान सुबह से चप्पे चप्पे पर नजर रखेंगे। डिप्टी कानसिंह भाटी ने बताया कि तीन सौ के करीब पुलिस के जवान सुरक्षा व्यवस्था मेें रहेंगे। दौरे को विभिन्न क्षेत्रों में व्यवस्था के तहत विभाजित किया गया है।
hin_Deva hin_Deva hne_Deva hin_Deva hin_Deva hin_Deva hin_Deva hin_Deva